
การวิจัยครั้งนี้มีวัตถุประสงค์เพื่อ ๑) ศึกษาความสัมพันธ์ของการแก้ปัญหาสิ่งแวดล้อมของเด็กปฐมวัย ก่อนและหลังได้รับการจัดการเรียนรู้ตามรูปแบบการจัดการเรียนการสอนแบบพุทธวิธี และ ๒) เปรียบเทียบการแก้ปัญหาสิ่งแวดล้อมของเด็กปฐมวัย ก่อนและหลังได้รับการจัดการเรียนรู้ตามรูปแบบการจัดการเรียนการสอนแบบพุทธวิธี ประชากรได้แก่ เด็กปฐมวัยชาย-หญิง อายุระหว่าง ๕-๖ ปี ศึกษาอยู่ในระดับชั้นอนุบาลปีที่ ๓ จำนวน ๒๒ คน ในภาคเรียนที่ ๑  ปีการศึกษา ๒๕๖๗ ที่โรงเรียนวัดม่วงเจริญผล อำเภอศรีประจันต์ จังหวัดสุพรรณบุรี การวิจัยครั้งนี้เป็นการวิจัยแบบกึ่งทดลอง    กลุ่มเดียวทดสอบก่อนและหลังการทดลอง เครื่องมือที่ใช้ในการวิจัยครั้งนี้ ได้แก่ แผนการจัดการเรียนรู้ตามรูปแบบการจัดการเรียนการสอนแบบพุทธวิธี จำนวน ๓๒ แผน มีค่าดัชนีความสอดคล้องที่ ๑.๐๐ และ แบบทดสอบการแก้ปัญหาสิ่งแวดล้อมของเด็กปฐมวัย จำนวน ๒๐ ข้อ มีค่าดัชนีความสอดคล้องที่ ๑.๐๐  และค่าความเชื่อมั่นที่ .๗๔ สถิติที่ใช้ในการวิเคราะห์ข้อมูลคือ ค่าเฉลี่ยประชากร ส่วนเบี่ยงเบนมาตรฐานประชากร  และค่าสถิติไค – สแควร์ 

ผลการวิจัยพบว่า ๑) การแก้ปัญหาสิ่งแวดล้อมของเด็กปฐมวัยก่อนและหลังได้รับการจัดการเรียนรู้ตามรูปแบบการจัดการเรียนการสอนแบบพุทธวิธีมีความสัมพันธ์กัน อย่างมีนัยสำคัญทางสถิติที่ระดับ .๐๕ และ ๒) เด็กปฐมวัยหลังได้รับการจัดการเรียนรู้ตามรูปแบบการจัดการเรียนการสอนแบบพุทธวิธี มีการแก้ปัญหาสิ่งแวดล้อมสูงกว่าก่อนได้รับการจัดการเรียนรู้ตามรูปแบบการจัดการเรียนการสอนแบบพุทธวิธีทั้งโดยภาพรวมและจำแนกรายด้าน
คำสำคัญ: การจัดการเรียนรู้ตามรูปแบบการจัดการเรียนการสอนแบบพุทธวิธี, การแก้ปัญหา-สิ่งแวดล้อม,  เด็กปฐมวัย                    
Abstract


The purposes of this research were to 1) study the relationship of preschool children’s environmental problem-solving before and after implementing the Buddhist instructional model learning management; and 2) compare preschool children’s environmental problem-solving before and after implementing the Buddhist instructional model learning management. The population consisted of 22 preschool children, boys and girls, aged 5 and 6 years, who studied in Kindergarten Year ๓ in the first semester of the academic year 2024 at Watmuangcharoenphon School, Sri Prachan District, in Suphanburi Province. This was a quasi-experimental research, with a one–group pretest–posttest design.  The research tools used in this study included 32 lesson plans on the Buddhist instructional model learning management with an IOC of 1.00 and a preschool children’s environmental problem-solving test with 20 items with an IOC of 1.00 and a reliability value of .74  The statistics used to analyze data were population mean, population standard deviation, and the Chi-square test.


The research results revealed that 1) there was a relationship in preschool children’s environmental problem-solving before and after implementing the Buddhist instructional model learning management with statistical significance at the .05 level; and 2) after implementing the Buddhist instructional model learning management, preschool children had higher environmental problem-solving than before the experiment in both overall and each aspect. 
Keywords: The Buddhist Instructional Model Learning Management, Environmental Problem-solving, Preschool Children

๑. บทนำ
         ปฐมวัยคือช่วงวัยตั้งแต่แรกเกิดจนอายุ ๖ ปีซึ่งมีอิทธิพลอย่างมากต่ออนาคตของเด็ก เมื่อเด็กได้รับความรัก การเอาใจใส่และการดูแล ในสภาพแวดล้อมที่ปลอดภัยและกระตุ้นให้เรียนรู้พวกเขาจะมีทักษะที่จำเป็นที่จะช่วยให้พวกเขาไขว่คว้าโอกาส ลุกได้เมื่อล้มและเติบโตไปข้างหน้า นี่คือช่วงเวลาแห่งการปูพื้นฐานสำหรับการพัฒนาทักษะทางกายภาพ สังคม อารมณ์และการคิดของเด็กรวมทั้งการเรียนรู้ตลอดชีวิตดังนั้น การลงทุนเพื่อพัฒนาเด็กปฐมวัยจึงเป็นสิ่งที่ควรให้ความสำคัญเป็นลำดับต้น ๆ (การสำรวจสถานการณ์เด็กและสตรีในประเทศไทย, ๒๕๖๕:๒)
 การที่จะพัฒนาเด็กปฐมวัยในศตวรรษที่ ๒๑ ซึ่งมีการเปลี่ยนแปลงทางวิทยาการและเทคโนโลยีที่มีความก้าวหน้าอย่างรวดเร็ว คนในสังคมจึงจำเป็นต้องมีการปรับเปลี่ยนและเรียนรู้เพื่อก้าวทันและพร้อมรับการเปลี่ยนแปลงที่จะเกิดขึ้นในอนาคต การเตรียมความพร้อมให้กับเด็กเพื่อให้มีศักยภาพที่จะสามารถดำรงชีวิตอยู่ในสังคมได้อย่างสร้างสรรค์และมีความสุขนั้น เด็กปฐมวัยจึงจำเป็นต้องได้รับการพัฒนาทักษะการคิดอย่างสร้างสรรค์และมีทักษะการแก้ปัญหาซึ่งเป็นทักษะพื้นฐานสำหรับการใช้ชีวิตได้ในอนาคต การจัดการศึกษาในประเทศไทยให้ความสำคัญกับการพัฒนาการแก้ปัญหาของผู้เรียนมาอย่างต่อเนื่อง ดังเช่น แผนการศึกษาแห่งชาติ พ.ศ.๒๕๖๐-๒๕๗๙ รวมถึงแผนพัฒนาเศรษฐกิจและสังคมแห่งชาติฉบับที่ ๑๓ พ.ศ.๒๕๖๖–๒๕๗๐ (สำนักงานสภาพัฒนาเศรษฐกิจและสังคมแห่งชาติ, ๒๕๖๕: ๙๗)
 อีกทั้งหลักสูตรแกนกลางการศึกษาขั้นพื้นฐาน พุทธศักราช ๒๕๕๑ มีเป้าหมายของการส่งเสริมให้การจัดการศึกษามีทิศทางเดียวกันคือ มุ่งให้ผู้เรียนมีความสามารถในการแก้ปัญหา เพื่อนำมาใช้ในการป้องกันและแก้ไขปัญหาต่าง ๆ ที่เผชิญได้อย่างถูกต้องเหมาะสม โดยคำนึงถึงผลกระทบต่อตนเอง สังคม และสิ่งแวดล้อม ในระดับปฐมวัยได้กำหนดพฤติกรรมการแก้ปัญหาไว้ในด้านสติปัญญาของหลักสูตรการศึกษาปฐมวัย พุทธศักราช ๒๕๖๐ ในมาตรฐานที่ ๑๐ มีความสามารถในการคิดที่เป็นพื้นฐานในการเรียนรู้ ตัวบ่งชี้ที่ ๑๐.๓ มีความสามารถ   ในการคิดแก้ปัญหาและตัดสินใจ โดยเสนอแนวเนื้อหาและแนวคิดที่จะนำไปใช้จัดกิจกรรมสำหรับเด็กอายุ ๓ - ๕ ปี ตัวบ่งชี้ที่ ๑๐.๓.๒ ระบุปัญหา สร้างทางเลือกและเลือกวิธีแก้ปัญหาซึ่งสอดคล้องกับจากผลรายงานการประเมินคุณภาพภายในของสถานศึกษา ของโรงเรียนวัดม่วงเจริญผล พบว่า จุดเด่นของเด็กปฐมวัยคือมีพัฒนาการด้านร่างกาย อารมณ์และจิตใจ และสังคม อยู่ในระดับดีมาก แต่มีจุดสำคัญที่ควรพัฒนาคือ พัฒนาการด้านสติปัญญาที่จัดอยู่ในระดับดี (โรงเรียนวัดม่วงเจริญผล,  ๒๕๖๖: ๑๓)
 

จากข้อมูลดังกล่าว ซึ่งกล่าวว่า เด็กได้รับประสบการณ์ตรงจากสังเกต สำรวจและการลงมือปฏิบัติจริงค่อนข้างน้อย เมื่อเด็กพบเจอกับสถานการณ์ไม่เคยเกิดกับตนเอง จึงเป็นเรื่องยากที่เด็กจะแก้ปัญหานั้นได้อย่างเหมาะสม แม้เป็นปัญหาสิ่งแวดล้อมในสถาการณ์ที่เด็กพบเจอในชีวิตประจำวัน โดยที่เด็กไม่สามารถที่จะตัดสินใจว่าจะแก้ปัญหาสิ่งแวดล้อมนั้นด้วยวิธีการใดจึงจะเหมาะสมกับสถานการณ์ ซึ่งเป็นการแสดงให้เห็นว่าเด็กขาดความสามารถในการแก้ปัญหานั้น ๆ การแก้ปัญหาของเด็กปฐมวัยเป็นส่วนหนึ่งของพัฒนาการด้านสติปัญญา จึงควรต้องส่งเสริมให้เด็กมีความรู้ความสามารถในการแก้ปัญหาสิ่งแวดล้อมได้ด้วยตนเองอย่างเหมาะสม ซึ่งการแก้ปัญหาจะเกิดขึ้นได้เมื่อเด็กได้พบเจอกับสถานการณ์จริงและสภาพแวดล้อมที่เอื้อต่อการเรียนรู้ เด็กได้ลงมือปฏิบัติในการแก้ปัญหาโดยเฉพาะอย่างยิ่งการแก้ปัญหาสิ่งแวดล้อม ที่เด็กมักพบเจอในชีวิตประจำวัน การแก้ปัญหาสิ่งแวดล้อมได้นั้นเด็กจะต้องได้รับการส่งเสริมโดยการจัดกิจกรรมที่กระตุ้นให้เด็กได้แก้ปัญหาด้วยวิธีการบูรณาการรูปแบบการเรียนการสอนแบบพุทธวิธีมาประยุกต์ใช้เป็นการเรียนการสอนที่เป็นการพัฒนาความสามารถของเด็กปฐมวัยในการคิดแก้ปัญหาด้วยหลักธรรมทางพุทธศาสนา เน้นการเรียนรู้ที่สอดคล้องกับการพัฒนาเด็กปฐมวัยเริ่มต้นจากการมีความตระหนักและมีเจตคติที่ดีต่อการเรียนการสอนนำไปสู่การคิด การแสวงหาความรู้ โดยใช้การคิดแบบแยบคาย ฝึกพัฒนากาย จิตใจและปัญญา มีความพยายาม อดทนเพื่อไปสู่ความสำเร็จของชีวิตสรุปลงด้วยการประยุกต์เอาหลักธรรมและวิธีการทางพุทธศาสนาไปใช้ในชีวิตประจำวันและชีวิตจริงด้วยขั้นตอนการเรียนการสอน ๘ ขั้นตอน (ดารารัตน์ อุทัยพยัคฆ์ ๒๕๔๘ :๙๘)
 ผู้วิจัยได้ศึกษาแนวทางรูปแบบการเรียนการสอนแบบพุทธวิธีสิ่งแวดล้อมพบว่า รูปแบบการเรียนการสอนแบบพุทธวิธีสอดคล้องกับบริบทของโรงเรียนวัดม่วงเจริญผล จังหวัดสุพรรณบุรี ที่ได้เข้าร่วม โครงการของกระทรวงศึกษาธิการ “โรงเรียนวิถีพุทธ”และ“โครงการโรงเรียนสิ่งแวดล้อมศึกษาเพื่อการพัฒนาที่ยั่งยืน” ซึ่งมีแนวทางในการจัดการเรียนการสอนตั้งแต่ระดับปฐมวัย ผู้วิจัยเชื่อว่าการนำรูปแบบการเรียนการสอนแบบพุทธวิธีสิ่งแวดล้อมมาจัดการเรียนการสอนให้แก่เด็กปฐมวัย โรงเรียนวัดม่วงเจริญผล จังหวัดสุพรรณบุรี จะสามารถส่งเสริมและพัฒนาการคิดแก้ปัญหาได้ ด้วยหลักการแนวคิดและเหตุผลดังที่กล่าวมา โรงเรียนวัดม่วงเจริญผลได้มีการจัดการเรียนการสอนให้กับเด็กปฐมวัยให้มีพัฒนาการทั้ง ๔ ด้านเป็นไปอย่างสมวัย ซึ่งอาจจะยังไม่เพียงพอในการดำเนินชีวิตในสิ่งแวดล้อมปัจจุบันที่มีการเปลี่ยนแปลงอย่างรวดเร็ว หากขาดความรู้ความเข้าใจในการใช้ทรัพยากรธรรมชาติหรือการมีพฤติกรรมที่ก่อให้เกิดปัญหาภาวะมลพิษหรือสิ่งแวดล้อมเป็นพิษ เช่น มลพิษทางอากาศ การตัดไม้ทำลายป่า เป็นต้น อาจจะเป็นพฤติกรรมส่วนตัวแต่สามารถเกิดเป็นปัญหาสังคมได้ เช่น พฤติกรรมการทิ้งขยะข้างถนน เป็นต้น

ผู้วิจัยจึงสนใจที่จะศึกษาผลของการจัดการเรียนรู้ตามรูปแบบการเรียนการสอนแบบพุทธวิธีที่มีต่อการแก้ปัญหาสิ่งแวดล้อม ของเด็กปฐมวัย โรงเรียนวัดม่วงเจริญผล จังหวัดสุพรรณบุรี โดยนำรูปแบบการเรียนการสอนแบบพุทธวิธีมาเป็นแนวทางในการส่งเสริมและพัฒนาการแก้ปัญหาของ เด็กปฐมวัย เพื่อให้เด็กปฐมวัยสามารถคิดแก้ปัญหาที่เกิดขึ้นได้ด้วยวิธีที่หลากหลายและเหมาะสมจะส่งผลให้สามารถนำไปใช้แก้ปัญหาที่เกิดขึ้นทั้งกับตัวเด็กและสังคมได้อย่างมีประสิทธิภาพและดำรงชีวิตอยู่ร่วมสังคมอย่างเกื้อกูล  
๒. วัตถุประสงค์ของการวิจัย
      
๑. เพื่อศึกษาความสัมพันธ์ของการแก้ปัญหาสิ่งแวดล้อมของเด็กปฐมวัยก่อนและหลังได้รับการจัดการเรียนรู้ตามรูปแบบการเรียนการสอนแบบพุทธวิธี

๒. เพื่อเปรียบเทียบการแก้ปัญหาสิ่งแวดล้อมของเด็กปฐมวัยก่อนและหลังได้รับการจัดการเรียนรู้ตามรูปแบบการเรียนการสอนแบบพุทธวิธี

๓. วิธีดำเนินการวิจัย/รูปแบบการวิจัย/ขอบเขตการวิจัย
งานวิจัยเรื่อง “ผลของการจัดการเรียนรู้ตามรูปแบบการเรียนการสอนแบบพุทธวิธีที่มีต่อการแก้ปัญหาสิ่งแวดล้อมของเด็กปฐมวัย โรงเรียนวัดม่วงเจริญผล จังหวัดสุพรรณบุรี”นี้ ผู้วิจัยได้ใช้ระเบียบวิธีวิจัยแบบกึ่งทดลอง (Quasi Experimental Research) ซึ่งผู้วิจัยได้ดำเนินการทดลองตามแบบแผนการวิจัยใช้การทดลองกลุ่มเดียววัดผลก่อนและหลังการทดลองตามแบบ One Group Pretest - Posttest Design 
          ขอบเขตของการวิจัย การวิจัยเรื่อง ผลของการจัดการเรียนรู้ตามรูปแบบการเรียนการสอนแบบพุทธวิธีที่มีต่อการแก้ปัญหาสิ่งแวดล้อมของเด็กปฐมวัย ผู้วิจัยได้กำหนดขอบเขตของการวิจัย ดังต่อไปนี้
๑) ขอบเขตด้านประชากร

ประชากรที่ใช้ในการวิจัยครั้งนี้เป็นเด็กปฐมวัยชายและหญิง อายุระหว่าง ๕-๖ ปี ซึ่งกำลังศึกษาชั้นอนุบาลปีที่ ๓  จำนวน ๒๒ คน ภาคเรียนที่ ๑ ปีการศึกษา ๒๕๖๗ ของโรงเรียนวัดม่วงเจริญผล อำเภอศรีประจันต์ จังหวัดสุพรรณบุรี  
๒) ขอบเขตด้านตัวแปร

    ๒.๑) ตัวแปรอิสระ ได้แก่ การจัดการเรียนรู้ตามรูปแบบการเรียนการสอนแบบพุทธวิธี
    ๒.๒) ตัวแปรตาม ได้แก่ การแก้ปัญหาสิ่งแวดล้อม
๓) ขอบเขตด้านพื้นที่หรือสถานที่ในการวิจัย
    โรงเรียนวัดม่วงเจริญผล อำเภอศรีประจันต์ จังหวัดสุพรรณบุรี  
๔) ขอบเขตด้านระยะเวลาในการดำเนินการวิจัย
    การวิจัยครั้งนี้ใช้ระยะเวลาในการดำเนินการทดลองในภาคเรียนที่ ๑ ปีการศึกษา ๒๕๖๗  เป็นเวลา ๘ สัปดาห์ สัปดาห์ละ ๔ วัน วันละ ๓๐ นาที ในช่วงกิจกรรมเสริมประสบการณ์
๔. ผลการวิจัย 

ผลการวิจัยนี้ได้ค้นพบประเด็นที่ตอบวัตถุประสงค์ คือ การแก้ปัญหาสิ่งแวดล้อมของเด็กปฐมวัย หลังการจัดการเรียนรู้ตามรูปแบบการเรียนการสอนแบบพุทธวิธี สูงกว่าก่อนการทดลอง ทั้งโดยรวมและรายด้าน อย่างมีนัยสำคัญทางสถิติที่ระดับ .๐๕


๕. อภิปรายผล 

การวิจัยครั้งนี้มีวัตถุประสงค์เพื่อศึกษาความสัมพันธ์และเปรียบเทียบการแก้ปัญหาเกี่ยวกับสิ่งแวดล้อมของเด็กปฐมวัยก่อนและหลังการจัดการเรียนรู้ตามรูปแบบการเรียนการสอนแบบพุทธวิธี ผลการวิจัย พบว่า ๑) การแก้ปัญหาเกี่ยวกับสิ่งแวดล้อมของเด็กปฐมวัยหลังได้รับการจัดการเรียนรู้ตามรูปแบบการเรียนการสอนแบบพุทธวิธีมีความสัมพันธ์กัน ๒) เด็กปฐมวัยที่ได้รับการจัดการเรียนรู้ตามรูปแบบการเรียนการสอนแบบพุทธวิธี หลังการจัดการเรียนรู้ตามรูปแบบการเรียนการสอนแบบพุทธวิธีสูงกว่าก่อนได้รับการจัดการเรียนรู้ตามรูปแบบการเรียนการสอนแบบพุทธวิธีทั้งโดยรวมและรายด้าน แสดงว่า การจัดการเรียนรู้ตามรูปแบบการเรียนการสอนแบบพุทธวิธี ส่งผลต่อการแก้ปัญหาเกี่ยวกับสิ่งแวดล้อมของเด็กปฐมวัย โรงเรียนวัดม่วงเจริญผล ซึ่งเป็นไปตามสมมติฐานของการวิจัย สามารถอภิปรายผลได้ดังนี้


๑. ความสัมพันธ์ของคะแนนการแก้ปัญหาเกี่ยวกับสิ่งแวดล้อมของเด็กปฐมวัยก่อนและหลังได้รับการจัดการเรียนรู้ตามรูปแบบการเรียนการสอนแบบพุทธวิธีมีความสัมพันธ์กัน ได้แก่ ด้านการบอกปัญหาและสาเหตุ ด้านการนำเสนอวิธีการแก้ปัญหา ด้านการประเมินผลการแก้ปัญหา มีความสัมพันธ์กัน เมื่อพิจารณาคะแนนก่อนและหลังการทดสอบวัดการแก้ปัญหาเกี่ยวกับสิ่งแวดล้อมของเด็กปฐมวัย จากการทดสอบแต่ละชุด พบว่า มีค่าคะแนนหลังการทดลองของเด็กปฐมวัยเพิ่มขึ้น แสดงว่าคะแนนที่เพิ่มขึ้นมานั้น เป็นผลมาจากการจัดการเรียนรู้ตามรูปแบบการเรียนการสอนแบบพุทธวิธี โดยการจัดกิจกรรมที่กระตุนใหเด็กไดแกปญหาดวยวิธีการบูรณาการรูปแบบการเรียนการสอนแบบพุทธวิธีมาประยุกต์ใช้เป็นการเรียนการสอนที่เป็นการพัฒนาความสามารถของเด็กปฐมวัยในการคิดแก้ปัญหาด้วยหลักธรรมทางพุทธศาสนาสังเกตได้จากที่เด็กได้รับการจัดการเรียนรู้ตามรูปแบบการเรียนการสอนแบบพุทธวิธี ทั้ง ๘ ขั้นตอน ครบ ๘ สัปดาห์ และได้ทำแบบทดสอบวัดการแก้ปัญหาเกี่ยวกับสิ่งแวดล้อม สถานการณ์ทั้ง ๔ ชุด ที่ผู้วิจัยได้จัดทำขึ้น เด็กมีการพัฒนาดีขึ้น สามารถทำตามจุดประสงค์ เนื่องจากเด็กไดรับประสบการณตรงจากสังเกต สํารวจและการลงมือปฏิบัติจริง เมื่อเด็กพบเจอกับสถานการณที่ไมเคยเกิดกับตนเอง จึงเปนเรื่องง่ายที่เด็กจะแกปญหานั้นไดอยางเหมาะสม โดยที่เด็กสามารถที่จะตัดสินใจวาจะแกปญหานั้นดวยวิธีการใดจึงจะเหมาะสมกับปญหา ซึ่งเปนการแสดงใหเห็นว่าเด็กมีความสามารถในการแกปญหานั้น ๆ สอดคล้องกับ ดารารัตน์ อุทัยพยัคฆ์ (๒๕๔๘ :๙๘)
 การแกปญหาไดนั้นเด็กจะตองไดรับการสงเสริมโดยการจัดกิจกรรมที่กระตุนใหเด็กไดแกปญหาดวยวิธีการบูรณาการรูปแบบการเรียนการสอนแบบพุทธวิธีมาประยุกต์ใช้เป็นการเรียนการสอนที่เป็นการพัฒนาความสามารถของเด็กปฐมวัยในการคิดแก้ปัญหาด้วยหลักธรรมทางพุทธศาสนา เน้นการเรียนรู้ที่สอดคล้องกับการพัฒนาเด็กปฐมวัยเริ่มต้นจากการมีความตระหนักและมีเจตคติที่ดีต่อการเรียนการสอนนำไปสู่การคิด การแสวงหาความรู้ โดยใช้การคิดแบบแยบคาย ฝึกพัฒนากาย จิตใจและปัญญา มีความพยายาม อดทนเพื่อไปสู่ความสำเร็จของชีวิตสรุปลงด้วยการประยุกต์เอาหลักธรรมและวิธีการทางพุทธศาสนาไปใช้ในชีวิตประจำวันและชีวิตจริง 


๒. การแก้ปัญหาเกี่ยวกับสิ่งแวดล้อมของเด็กปฐมวัยหลังได้รับการจัดการเรียนรู้ตามรูปแบบการเรียนการสอนแบบพุทธวิธี สูงกว่าก่อนได้รับการจัดการเรียนรู้ตามรูปแบบการเรียนการสอนแบบพุทธวิธี ที่เป็นเช่นนั้นเพราะการจัดการเรียนรู้ตามรูปแบบการเรียนการสอนแบบพุทธวิธี เป็นการจัดประสบการณ์ที่ให้เด็กได้ลงมือปฏิบัติจริง โดยเปิดโอกาสให้เด็กได้เกิดกระบวนการที่ผ่านการคิด ประสบการณ์มาประกอบรวมกันเพื่อตัดสินใจเลือกกระทำหรือปฏิบัติให้พ้นจากปัญหาที่เผชิญจนปัญหานั้นคลี่คลายบรรลุไปสู่จุดหมายที่ต้องการโดยที่ไม่ก่อให้เกิดความเสียหายต่อตนเองและผู้อื่นความสามารถในการใช้ความคิด ประสบการณ์ มาประกอบกันในการตัดสินใจแก้ปัญหาที่อาจเกิดขึ้นในชีวิตประจำวันของเด็กในการเลือกกระทำหรือปฏิบัติ เพื่อให้พ้นอุปสรรคและเกิดความพอใจ ดังนั้น รูปแบบการเรียนรู้แบบพุทธวิธีเพื่อส่งเสริมการแก้ปัญหาของเด็กปฐมวัย การให้เด็กมีความรู้ความเข้าใจ ความสามารถในการคิดและเป็นวิธีที่เด็กรู้จักแก้ปัญหา รู้ประโยชน์และสิ่งต่าง ๆ เป็นวิธีที่ส่งเสริมให้เด็กมีความคิดและจิตนาการ มีความอยากรู้ อยากเห็น มีสามารถในการใช้สติปัญญาเพื่อประพฤติปฏิบัติหรือกระทำสิ่งต่าง ๆ ด้วยวิธีที่แปลกใหม่ได้ตามความต้องการด้วยความเต็มใจและสมัครใจ ขั้นตอนการจัดการเรียนรู้ตามรูปแบบพุทธวิธีนำมาใช้ในการจัดประสบการณ์ ซึ่งมีอยู่ ๘ ขั้นตอน การเรียนการสอนที่เป็นการพัฒนาความสามารถของเด็กปฐมวัยในการคิดแก้ปัญหาด้วยหลักธรรมทางพุทธศาสนา เน้นการเรียนรู้ที่สอดคล้องกับการพัฒนาเด็กปฐมวัย เริ่มต้นจากการมีความตระหนักและมีเจตคติที่ดีต่อการเรียนการสอนนำไปสู่การคิด การแสวงหาความรู้ สอดคล้องกับ ไวก็อตสกี้ Vygotsky,L. (๑๙๗๘: ๖๔)
 ทฤษฎีของไวก็อตสกี้ กล่าวว่า สภาวะที่เด็กเผชิญปัญหาที่ท้าทายแต่ไม่สามารถคิดได้โดยลำพัง เมื่อได้รับการช่วยเหลือแนะนำจากผู้ใหญ่หรือเกิดจากการทำงานร่วมกันกับเพื่อนที่มีประสบการณ์มากกว่าเด็กจะสามารถแก้ปัญหานั้นได้ และเกิดการเรียนรู้ เด็กวัยนี้เป็นวัยที่มีพัฒนาการทางสติปัญญา การจัดสภาพแวดล้อมที่เหมาะสมและการเปิดโอกาสให้เด็กได้เรียนรู้จากการกระทำโดยใช้ประสาทสัมผัสทั้ง ๕ เป็นการกระตุ้นให้ได้เกิดการเรียนรู้มากขึ้น สอดคล้องกับ ทฤษฎีพัฒนาการทางสติปัญญาของเพียเจท์ Piaget (๑๙๙๕: ๑๒)
 เด็กพยายามแก้ปัญหาแบบลองผิดลองถูก แสดงพฤติกรรมอย่างมี จุดมุ่งหมายและสามารถแก้ปัญหาด้วยการเปลี่ยนแปลงต่าง ๆ จะมีความคิดรวบยอดในสิ่งต่าง ๆ รอบตัวดีขึ้น พัฒนาการในการแก้ปัญหาที่ต่อเนื่องตามวัยและจะเริ่มเรียนรู้ประสบการณ์จากสิ่งแวดล้อมโดยวิธีลองผิดลองถูก เด็กเรียนรู้ได้ดีจากสิ่งที่เป็นรูปธรรมและสิ่งที่ใช้ประสาทสัมผัสได้เมื่อมีพัฒนาการและประสบการณ์มากขึ้นก็จะเริ่มเรียนรู้ค้นหาและแยกแยะได้มาก สามารถแก้ปัญหาด้วยตนเองได้ดีขึ้นตามลำดับ ซึ่งมีความสอดคล้องตามแนวคิดและงานวิจัยที่ผู้วิจัยได้กล่าวถึง

เมื่อพิจารณาคะแนนการแก้ปัญหาเกี่ยวกับสิ่งแวดล้อมของเด็กปฐมวัยก่อนและหลังการจัดการเรียนรู้ตามรูปแบบการเรียนการสอนแบบพุทธวิธีในด้านการบอกปัญหาและสาเหตุ ด้านการนำเสนอวิธีการแก้ปัญหา ด้านการประเมินผลการแก้ปัญหา พบว่า มีค่าสูงขึ้นตามลำดับ แสดงว่าคะแนนที่เพิ่มมานั้นเป็นผลมาจากการจัดการเรียนรู้ตามรูปแบบการเรียนการสอนแบบพุทธวิธี เป็นผลมาจากที่เด็กได้รับการจัดการเรียนรู้ตามรูปแบบการเรียนการสอนแบบพุทธวิธี ทั้ง ๘ ขั้นตอน ครบ ๘ สัปดาห์ นอกจากนี้ผู้วิจัยยังพบว่า การแก้ปัญหาเกี่ยวกับสิ่งแวดล้อมของเด็กปฐมวัยในแต่ละด้านสูงขึ้นกว่าก่อนการจัดการเรียนรู้ตามรูปแบบการเรียนการสอนแบบพุทธวิธี โดยการแก้ปัญหาเกี่ยวกับสิ่งแวดล้อมของเด็กปฐมวัยด้านการนำเสนอวิธีการแก้ปัญหา โดยมีค่าเฉลี่ยคะแนนความต่างหลังการจัดกิจกรรม ๑.๗๓ คะแนน ด้านการบอกปัญหาและสาเหตุ โดยมีค่าเฉลี่ยคะแนนความต่างหลังการจัดกิจกรรม ๓.๙๑ คะแนน และด้านการประเมินผลการแก้ปัญหา มีค่าเฉลี่ยคะแนนความต่างหลังการจัดการเรียนรู้ตามรูปแบบการเรียนการสอนแบบพุทธวิธี ๔.๗๓ คะแนน สามารถอภิปรายตามรายด้าน ดังนี้


๒.๑ ด้านการบอกปัญหาและสาเหตุ การที่เด็กปฐมวัยมีการแก้ปัญหาเกี่ยวกับสิ่งแวดล้อม ด้านการบอกปัญหาและสาเหตุคะแนนเป็นอันดับสองรองลงมาจากด้านการนำเสนอวิธีแก้ปัญหา สืบเนื่องมาจาก การจัดเตรียมสภาพแวดล้อมที่อิสระ เปิดโอกาสให้เด็กได้สังเกต เลือกตามความสนใจ ทำให้เด็กสามารถบอกปัญหาและสาเหตุของปัญหาได้ ครูกระตุ้นโดยใช้คำถามเปิดโอกาสให้เด็กได้คิด และกระตือรือร้นในการทำกิจกรรม เมื่อเด็กไม่กลัวกและล้าที่จะเผชิญกับสิ่งที่เป็นปัญหา เด็กก็จะได้เรียนรู้จากการสังเกตสิ่งรอบ ๆ ตัว การส่งเสริมการแก้ปัญหาต้องจัดเตรียมสภาพแวดล้อมที่อิสระเพื่อเปิดโอกาสให้ผู้เรียนได้สร้างงานใหม่โดยมีการติดตาม และสนับสนุนให้เรียนรู้ได้ประสบผลสำเร็จตามสถานการณ์ จัดเตรียมกิจกรรมที่เปิดโอกาสให้ผู้เรียนได้ปฏิบัติอย่างหลากหลายได้เลือกทำตามความสนใจที่แตกต่างกันไปในแต่ละบุคคล การจัดสภาพแวดล้อมตามสถานการณ์ที่หลากหลาย และเป็นสถานการณ์จริงที่เด็กได้ลงมือปฏิบัติ สังเกต ทำให้เด็กเกิดการเรียนรู้และสามารถบอกเล่าปัญหาของสถานการณ์ต่าง ๆ ได้ รวมถึงการบอกสาเหตุของปัญหาจากการสังเกตจากสถานการณ์ต่าง ๆ ความสำคัญของพัฒนาการเด็กตลอดจนการดำเนินชีวิตประจำวันของเด็กเพราะการแก้ปัญหาเกี่ยวข้องกับปัจจัยต่าง ๆ ของแต่ละบุคคล เมื่อเด็กได้เผชิญกับสถานการณืจริงในชีวิตประจำวันเด็กจึงเกิดการเรียนรู้ สอดคล้องกับที่ผู้วิจัยได้กล่าวข้างต้น




๒.๒ ด้านการนำเสนอวิธีการแก้ปัญหา การที่เด็กปฐมวัยมีการแก้ปัญหาเกี่ยวกับสิ่งแวดล้อม สืบเนื่องมาจาก การที่เด็กปฐมวัยได้ปฏิบัติกิจกรรมกลุ่ม ทำให้เด็กปฐมวัยได้แลกเปลี่ยนประสบการณ์ซึ่งกันและกัน และครูมีหน้าที่ในการกระตุ้นให้เด็กแสดงความคิดโดยครูนำนิทานและสื่อต่าง ๆ มาสนับสนุน ส่งเสริมความคิดของเด็กปฐมวัย ทำให้เด็กแต่ละกลุ่มเกิดประสบการณ์ ความร่วมมือ และได้ร่วมกันทำกิจกรรมเสนอวิธีการแก้ปัญหาที่หลากหลาย สอดคล้องกับ ดิวอี้ (Dewey ๑๙๗๑: ๑๓๙)
 กล่าวว่า การแสวงหากระบวนการและวิธีการแก้ปัญหา โดยมีการรวบรวมความคิดสำคัญ ภายใต้หลักการและเหตุผลมาพิจารณาแนวทางการแก้ปัญหา จากที่เด็กปฐมวัยเสนอวิธีการแก้ปัญหาคนละ ๑ วิธีการเมื่อเด็กได้ทำงานเป็นกลุ่มจึงเกิดความคิดหรือวิธีการแก้ปัญหาที่หลากหลายมากขึ้น ทำให้ในสถานการณ์ครั้งต่อไป เด็กปฐมวัยสามารถเข้าใจได้ว่าการเสนอวิธีการแก้ปัญหาสามารถนำเสนอได้หลากหลายวิธีมากขึ้น สอดคล้องกับ ทฤษฎีของไวก็อตสกี้ Vygotsky,L. (๑๙๗๘: ๖๔)
 กล่าวว่า กระบวนการเรียนรู้ พัฒนาการทางสติปัญญาและทัศนคติว่า เกิดขึ้นเมื่อมีการปฏิสัมพันธ์และทำงานร่วมกับคนอื่น ๆ เช่น ผู้ใหญ่ ครู เพื่อน บุคคลเหล่านี้จะมีข้อมูลสนับสนุนให้เด็กเกิดขึ้นใน Zone of Proximal Development หมายถึง สภาวะที่เด็กเผชิญปัญหาที่ท้าทายแต่ไม่สามารถคิดได้โดยลำพัง เมื่อได้รับการช่วยเหลือแนะนำจากผู้ใหญ่หรือเกิดจากการทำงานร่วมกันกับเพื่อนที่มีประสบการณ์มากกว่าเด็กจะสามารถแก้ปัญหานั้นได้ และเกิดการเรียนรู้ ดังนั้นการทำกิจกรรมร่วมกันกับเพื่อน โดยครูมีบทบาทสำคัญในการกระตุ้นการคิดของเด็ก ช่วยเหลือให้เด็กเกิดกระบวนการเรียนรู้ เมื่อเด็กได้ลงมือปฏิบัติกิจกรรมขั้นที่ ๓ เสนอและคิดทางเลือก จนไปถึงขั้นที่ ๔ วางแผนดำเนินการ ทำให้เด็กได้นำเสนอวิธีการแก้ปัญหา และนำวิธีการแก้ปัญหาไปแก้ปัญหาที่ซับซ้อน โดยกิจกรรมดำเนินไปเป็นกลุ่มเด็กจะเกิดกระบวนการเรียนรู้และสามารถนำไปปรับใช้ได้ในสถานการณ์ต่อไป สอดคล้องกับที่ผู้วิจัยได้กล่าวข้างต้น



๒.๓ ด้านการประเมินผลการแก้ปัญหา เด็กปฐมวัยมีการแก้ปัญหาเกี่ยวกับสิ่งแวดล้อม ด้านการประเมินผลการแก้ปัญหาเปลี่ยนแปลงสูงขึ้น แม้ในสัปดาห์ที่สองเด็กปฐมวัยบางคนจะยังไม่สามารถเลือกวิธีการแก้ปัญหาด้วยตนเองได้ แม้ได้ทำกิจกรรมกลุ่ม เนื่องจากเด็กบางคนยังไม่สามารถเลือกวิธีการใดวิธีการหนึ่งได้ กล่าวคือเด็กบางคนอยากเลือกทุกวิธีในการแก้ปัญหา แต่เมื่อได้ทำกิจกรรมในขั้นที่ ๖ ปฏิบัติตาม เด็กปฐมวัยได้เลือกวิธีการแก้ปัญหาและปฏิบัติตามขั้นตอนทำให้เด็กปฐมวัยสามารถตัดสินใจเลือกวิธีการแก้ปัญหาสถานการณ์นั้นได้ ในสัปดาห์ที่ ๖ จากทฤษฎีดังกล่าวสรุปได้ว่าเด็กวัย ๐ - ๗ ปีมีพัฒนาการในการแก้ปัญหาที่ต่อเนื่องตามวัยและจะเริ่มเรียนรู้ประสบการณ์จากสิ่งแวดล้อมโดยวิธีลองผิดลองถูก เด็กเรียนรู้ได้ดีจากสิ่งที่เป็นรูปธรรมและสิ่งที่ใช้ประสาทสัมผัสได้เมื่อมีพัฒนาการและประสบการณ์มากขึ้นก็จะเริ่มเรียนรู้ค้นหาและแยกแยะได้มาก สามารถแก้ปัญหาด้วยตนเองได้ดีขึ้นตามลำดับ การตรวจสอบผลลัพธ์ เป็นขั้นที่มีการตรวจสอบผลลัพธ์ที่ได้จากกระบวนการแก้ปัญหา หากผลลัพธ์ที่ได้ยังไม่ถูกต้อง หรือตรงตามต้องการ จะมีการทบทวนและเสนอวิธีแก้ปัญหาใหม่ที่ดีที่สุดหรือถูกต้องที่สุด กล่าวคือ เมื่อเด็กปฐมวัยได้ลงมือปฏิบัติในการแก้ปัญหาจากวิธีการแก้ปัญหา จนเกิดผลลัพธ์จากการแก้ปัญหา ทำให้เด็กปฐมวัยเกิดการเรียนรู้ เกิดการคาดเดา และทบทวนวิธีการแก้ปัญหาที่ถูกต้องที่สุด เพื่อนำไปแก้ปัญหาสถานการณ์นั้น ๆ จากการรวบรวมข้อมูลที่ได้ลงมือปฏิบัติ การค้นหากลวิธีการแก้ปัญหา การนำความคิดและเหตุผลมาตัดสินใจเลือกวิธี และวางแผนการแก้ปัญหา จากนั้นการลงมือปฏิบัติ ตามลำดับขั้นของวิธีการแก้ปัญหาที่ได้วางแผนไว้ เพื่อประเมินทางเลือกเป็นการตัดสินใจเลือกแนวทางในการแก้ปัญหาที่ดีที่สุด สอดคล้องกับที่ผู้วิจัยได้กล่าวข้างต้น 
๗. สรุป

ผลการวิจัยพบว่า ความสามารถในการแก้ปัญหาสิ่งแวดล้อมของเด็กปฐมวัยก่อนและหลังเรียนมีความสัมพันธ์กันอย่างมีนัยสำคัญทางสถิติที่ระดับ .๐๕ โดยหลังเรียนเด็กมีการแก้ปัญหาสิ่งแวดล้อมสูงขึ้นอย่างชัดเจน ทั้งในภาพรวมและแต่ละด้าน การจัดการเรียนรู้ตามรูปแบบพุทธวิธีช่วยส่งเสริมทักษะการคิดวิเคราะห์และการแก้ปัญหาสิ่งแวดล้อมของเด็กปฐมวัยได้อย่างเป็นระบบ โดยเฉพาะการแก้ปัญหาสิ่งแวดล้อมของเด็กปฐมวัย ซึ่งเป็นทักษะสำคัญต่อการดำเนินชีวิตและการสร้างจิตสำนึกด้านสิ่งแวดล้อมอย่างยั่งยืน การจัดการเรียนรู้ตามรูปแบบพุทธวิธีจึงเป็นแนวทางที่มีศักยภาพในการพัฒนาเด็กปฐมวัยทั้งด้านปัญญาและจริยธรรมอย่างสมดุล 

๘. ข้อเสนอแนะ 


ข้อเสนอแนะในการนำผลการวิจัยไปใช้ 


   ๑. ครูผู้สอนควรศึกษาคู่มือการใช้แผนการจัดการเรียนรู้ตามรูปแบบการเรียนการสอนแบบพุทธวิธีที่มีต่อการแก้ปัญหาเกี่ยวกับสิ่งแวดล้อมของเด็กปฐมวัย ตลอดจนจัดเตรียมสื่อการสอนให้พร้อมในการทำกิจกรรม 
๒. ครูผู้สอนควรคำนึงถึงระยะเวลาในการจัดประสบการณ์ และคำนึงถึงความแตกต่างระหว่างบุคคลของเด็กปฐมวัย 

๓. ครูผู้สอนควรใช้คำถามเพื่อกระตุ้นการแสดงความคิดเห็นของเด็กปฐมวัยอย่างสม่ำเสมอและหลากหลาย ครูผู้สอนควรเปิดโอกาสให้เด็กปฐมวัยได้สนทนาโต้ตอบ เพื่อให้เด็กปฐมวัยได้กระตุ้นการคิดให้มากขึ้นได้ 

๔. การส่งเสริมการแก้ปัญหาเกี่ยวกับสิ่งแวดล้อมของเด็กปฐมวัย ครูผู้สอนควรให้อิสระเด็กได้ใช้ความคิดในการทำกิจกรรมเป็นกลุ่ม เพื่อให้เด็กปฐมวัยได้แลกเปลี่ยนประสบการณ์ และเก็บรวบรวมข้อมูล 

๕. ระยะเวลาในการจัดการเรียนรู้ตามรูปแบบการเรียนการสอนแบบพุทธวิธี ควรมีความยืดหยุ่น ขึ้นอยู่กับกิจกรรม ควรจัดเวลาให้เหมาะสม และให้เด็กปฐมวัยได้ทำกิจกรรมจนสำเร็จ



ข้อเสนอแนะเพื่อการวิจัยครั้งต่อไป


๑. ควรมีการศึกษาวิจัยเกี่ยวกับการแก้ปัญหาเกี่ยวกับสิ่งแวดล้อมของเด็กปฐมวัยในด้านอื่น ๆ เช่น การดำเนินการแก้ปัญหา เป็นต้น ที่ได้รับการจัดการเรียนรู้ตามรูปแบบการเรียนการสอนแบบพุทธวิธี

